సాలమండర్
సాలమండర్ (Salamander) అనేది ఉభయ చరాలకు చెందినటువంటి దాదాపు 500 జాతులు యొక్క సాధారణ నామధేయం. సన్నని శరీరాలు, పొట్టి ముక్కులు మరియు పొడుగాటి తోకలు వాటి ప్రత్యేకతలు. ఒక్కోసారి అంతరించిపోయిన జాతులను ఒక దగ్గరగా చేర్చి యూరోడేలా అనే పేరుతో పిలిచినప్పటికి మనకు తెలిసిన అన్ని శిలాజాలు, అంతరించిపోయిన జాతులు కాడేట అనే ఒక ఆర్డర్ కు చెందుతాయి. సాలమండర్లలో అనేక జీవులు ముందరి కాళ్ళకి నాలుగు వేళ్ళు, వెనుక కాళ్ళకి ఐదు వేళ్ళు కలిగి ఉంటాయి. వాటి తడి చర్మం వాటిని సాధారణంగా నీటిలో లేక నీటి చుట్టు ప్రక్కల నివాస స్థలాలలో లేదా తరచుగా తడి భూమిలో ఉన్న ఏదైనా సురక్షిత స్థానం (ఉదా.,తడి మట్టి) పై ఆధారపడేలా చేస్తుంది. సాలమండర్లకు చెందిన కొన్ని జాతులు ఆజన్మాంతం పూర్తిగా జలచరాలుగానే ఉంటాయి, కొన్ని అప్పుడప్పుడూ నీటిలోకి వెళ్ళడం చేస్తాయి, యుక్త వయస్సుకు చేరుకున్నవి పూర్తిగా భూమి పైనే నివసిస్తాయి. కోల్పోయిన తమ కాళ్ళు, ఇతర శరీర భాగాలను పునరుత్పత్తి చేసుకోగలిగిన సామర్థ్యం కారణంగా ఇవి వెన్నెముక గల జంతువులలోవిలక్షణమైనవి.
అమ్మోనియం సల్ఫమేట్
అమ్మోనియం సల్ఫమేట్ (Ammonium sulfamate) ఒకరసాయన సమ్మేళన పదార్థం.దీనిని బ్రిటిష్ ఆంగ్లంలో Ammonium sulphamate అను అక్షర క్రమంలో వ్రాయుదురు.ఈ సమ్మేళనాన్ని అమ్మోనియం
అమిడోసల్ఫోనేట్ ( Ammonium amidosulfonate) అనియు, అమ్మేట్ హైర్బిసైడ్ ( Ammate herbicide) అని కూడా అంటారు.ఇది అమ్మోనియం యొక్క సల్ఫర్ లవణం
అమ్మోనియం సల్ఫమేట్ తెల్లని స్పటిక ఘనపదార్థం.ఇది నీటిలో త్వరగా కరుగుతుంది. ఆర్ద్రతాకర్షక (చెమ్మను/తేమను పీల్చుకొను) లక్షణం కలిగియున్నది.ఈ సంయోగ పదార్థం యొక్కఅణుభారం 114.125 గ్రాములు/మోల్. అమ్మోనియం సల్ఫమేట్ యొక్క సాంద్రత 1.8 గ్రాములు/సెం.మీ . ఈ సంయోగ పదార్థం ద్రవీభవన స్థానం131 °C (268 °F; 404 K, మరియు బాష్పిభవన స్థానం 160 °C (320 °F; 433 K), ఈఉష్ణోగ్రత వద్ద అమ్మోనియం సల్ఫమేట్ వియోగం చెందును. గ్లైకోల్ ఫార్మమైడ్ మరియు గ్లిజరాల్ లో కరుగును. మిథనాల్. ఈథర్ n అక్టనాల్ లో కరుగదు.